
SVARSTYTA. Viktoro Vilkausko peticija „Dėl Lietuvos Respublikos bausmių vykdymo kodekso 157 straipsnio papildymo“.

NUTARTA. Atmesti Viktoro Vilkausko peticijoje „Dėl Lietuvos Respublikos bausmių vykdymo kodekso 157 straipsnio papildymo“ pateiktą pasiūlymą papildyti Bausmių vykdymo kodekso 157 straipsnį 10 dalimi:
„10. Nuteistieji, praėjus vieneriems metams po teismo sprendimo už tyčinius nusikaltimus (išskyrus numatytus Lietuvos Respublikos baudžiamojo kodekso XVII skyriuje „Nusikaltimai žmogaus gyvybei“, XVIII skyriuje „Nusikaltimai žmogaus sveikatai“, XIX skyriuje „Nusikaltimai, pavojingi žmogaus sveikatai ir gyvybei“, XX skyriuje „Nusikaltimai žmogaus laisvei“ ir XXI skyriuje „Nusikaltimai ir baudžiamieji nusižengimai žmogaus seksualinio apsisprendimo laisvei ir neliečiamumui“), padarytus areštinėse, pataisos įstaigose ir kardomojo kalinimo vietose, ir atlikę bei vykdę individualiame socialinės reabilitacijos plane numatytas priemones, atsižvelgiant į jų elgesį po nusikaltimo padarymo bei teismo sprendimo, bausmės atlikimo metu bei saugumo reikalavimus ir kai yra kalėjimo administracijos teikimas, pataisos namų direktoriaus sprendimu gali būti lygtinai paleisti iš pataisos įstaigų. Prašymų lygtinai paleisti iš pataisos įstaigos pateikimo tvarką nustato Pataisos įstaigų vidaus tvarkos taisyklės.“

